भाई तेजस्वी के घर मां से मिलकर भावुक हुए तेजप्रताप, पत्नी ऐश्वर्या से तलाक के बारे में कही यह बात...  
तेजस्वी के घर मां से मिले तेजप्रताप
कहा-पत्नी ऐश्वर्या से सभी रिश्ते खत्म
कहा-भाई तेजस्वी को बनाएंगे सीएम
जनता दरबार में बिहार के अलग - अलग हिस्सों से आये लोगों के समस्याओं को सुना एवं समस्याओं के तत्काल निवारण के लिए सम्बंधित अधिकारियों को निर्देश दिया। pic.twitter.com/uhiXduEGFK
 
उन्होंने बाहर पत्रकारों से चर्चा करते हुए कहा कि इतने दिनों के बाद कोई भी अपनी मां से मिलेगा तो भावुक तो हो ही जाएगा. मां तो मां होती है. ऐश्वर्या से तलाक संबंधी एक प्रश्न पर तेजप्रताप ने कहा, 'उसके (ऐश्वर्या) परिवार वालों से मेरा सभी रिश्ता-नाता समाप्त हो गया. उनलोगों ने मेरे साथ क्या व्यवहार किया है, यह मैं बता नहीं सकता. ऐश्वर्या के परिवार वालों ने मेरे पीछे सीआईडी (जासूस) छोड़वा दिया है. खैर, इससे कुछ होना-जाना नहीं है. मैंने अदालत में सारी बातें बता दी हैं.'
तेजप्रताप ने एक बार फिर तेजस्वी को मुख्यमंत्री बनाए जाने की बात दोहराई. बता दें कि तेजप्रताप ने अपनी पत्नी ऐश्वर्या से तलाक लेने के लिए पटना की एक अदालत में अर्जी दी है. इसके बाद से वह अपने घर नहीं जा रहे हैं. इस बीच हालांकि एक रिश्तेदार के विवाह समारोह में तेजप्रताप की अपनी मां से मुलाकात जरूर हुई थी. 
बता दें कि तेज प्रताप और ऐश्वर्या की शादी पिछले साल 12 मई को पटना में ही हुई थी. ऐश्वर्या और लालू के परिवार की ओर से तेजप्रताप को मनाने की कोशिशें की गईं, लेकिन अभी तक बात नहीं बन सकी है.